《再吟六诗四首拜呈 其二》
宋代·孔平仲

累日欲修礼，今兹清饮陪。位分乾卦画，人比晋卿才。

宗庙精禋近，侯邦舞羽来。光华连七璧，符采缀三台。

仪凤须论德，良弓自有材。雄铓皆帝剑，直节倍公槐。

吏计无先善，人情且去哀。箴思丹扆补，彩喜碧油回。

穆若亲朋会，欣然肺腑开。驰蛟参骏轨，朽驭愧驽骀。

作者简介：孔平仲，生于庆历四年（1044），字毅父，今峡江县罗田镇西江村人，政和元年（1111）病卒，终年六十八岁。《清江三孔集》四十卷中，平仲占21卷。